da en en en fr de da id da nb da da da da da da da da da da en en
Lilleputvinderne for første gang i 2017 lidt pressede - Svanholm Cricketklub
Tirsdag d. 26. september 2017 kl. 19:03 af Henrik Pfaff
Svanholms lilleputter har i den indledende turnering østturnering vadet igennem uden at være presset. Ved slutspillet om DM i Solvangsparken i weekenden skete det pludselig.
I den indledende kamp mod Glostrup mistede vi de første tre gærder for en 30 stykker, men vi havde Musa Mahmood i behold og han styrede 20 overes halvlegen i land med 30 not out ud af 88.   Banen var svampet og stor efter lilleput forhold, så det endte med at Glostrup var ude for 40 .
Stævnet blev afviklet som en dobbeltturnering mellem de to nævnte og Husum, der ikke kunne gøre megen modstand.
Derfor blev den sidste kamp mellem os og Glostrup afgørende.
Odds var dog dårlige for Glostrup. Dels skulle de lave flere end os - denne gang på en 15 overs kamp - og dels skulle de gøre det med 10 pr. over. Det lykkedes langtfra. De var ude for 41 – (Mohiz Akhtar 2/10) – vi havde indledt med 79 (Musa Mahmood 29, Lucky Ali 20, Mohiz Akhtar 18).
Husum tog vi for 12 og 16 og passerede uden gærdetab.
Det er sjældent at have et lilleput hold, hvor to spillere Lucky Ali og Musa Mahmood allerede har lavet mange point i 3. division øst.
Alle har været meget flittigt trænende og hvis de kunne komme til det for skolen mødte de gerne en time for tidligt og spillede tennisboldcricket i hallen. Den form for cricket har formentlig været meget medvirkende til at udvikle vores ungdomsspillere til Danmarks bedste.
Det var vores 15. lilleput-DM siden det første i 1973.
Stående bagest fra venstre Ahmed Raza, Musa Mahmood, Elias Muazzam, Saif Alam, Azan Rahman, Awais Baig. Forreste række: Harris Raswan, Adyan Hussain (keeper), Lucky Ali (anf.), Mohiz Akhtar, Sami Ullah Ahmed, Taemur Baig, Saad Ahmad (træner), der vikarierede for sin bror Saif.